Protès anti pamaréntah pinuju kadadéan ing Thailand wiwit November 2013. Sawisé stabilitas kang cukup apik sajeroning 3 taun, dhémonstrasi ing Bangkok kadadéan manèh minangka tandha ora maremé marang Mahamantri Yingluck Shinawatra, dipicu déning RUU amnesti kang diusulaké kanggo nggampangaké baliné tilas mahamantri, Thaksin Shinawatra, kang pinuju diasingaké. RUU iki disahaké déning Parté Pheu Thai kang ndhominasi DPR ing tanggal 1 November, lan nuwuhaké perlawanan saka Parté Dhémokrat lan obahan kang njurung pamaréntah, Kaos Merah. RUU mau sabanjuré ditulak déning Senat ing tanggal 11 November, nanging unjuk rasa, kang dibawahi Suthep Thaugsuban, tansaya ndadi.